Welkom, Kansvatters! – Afrikaansvatter
29 Oktober 2012 ~ Afrikaansvatter
Dieselfde Afrikaansvatter (net baie anders)
Die grootste verandering is die insluiting van 'n tuisblad wat weekliks bygewerk word. Hier sal jy kan sien wat beplan word, asook maklike toegang verkry tot die bladsye waarop die nuutste posts, inligting oor die blog, kontakbesonderhede en die argief (ook nuut) verskyn. Kliek gewoon op die groot maroen knoppies. Om by die tuisblad terug te kom, kliek gewoon op die knoppie met die huisie.
Die aanvanklike logo was heel professioneel, maar heeltemal te ernstig. Die tweede poging het aan kleuterskoolkuns herinner. Uiteindelik het ek op dié een besluit. Ek wou speel met die idee van emoticons [ 🙂 :/ :> ] maar is bevrees dit lyk vir my meer en meer soos die snawel van 'n voël. (What has been seen, cannot be unseen…) In daardie geval sal ek blitsig een of ander simboliese waarde vir hierdie valk moet vind.